חוק-יסוד: הכנסת (תיקון מס' 44)
הצעת חוק ועדה, הכנסת ה-20
פורסם: ספר החוקים, חוברת 2568, עמ' 1086, 2016-07-27T00:00:00+03:00
חוק יסוד: הכנסת (תיקון מס' 44) מסמיך את הכנסת להדיח, ברוב של 90 מחבריה, חבר כנסת שפעל בניגוד לעקרונות שבסעיף 7א(א)(2) או (3) לחוק היסוד. התהליך להדחת חבר כנסת, יכול שייפתח רק בעקבות פנייה של 70 חברי כנסת שמתוכם לפחות 10 חברי כנסת מהאופוזיציה ולאחר הצעה של ועדת הכנסת שהתקבלה ברוב של שלושה רבעים מחבריה. עוד נקבע כי הפסקת חברותו של חבר הכנסת תיכנס לתוקפה 14 יום מיום החלטת הכנסת וכן נקבע כי על החלטת הכנסת כאמור, רשאי חבר הכנסת לערער לבית המשפט העליון. בנוסף החוק מסדיר כי האמור בסעיף לא יחול בתקופת הבחירות לכנסת, כפי שתיקבע בחוק.